Foto: Prins Harry se klein Archie op Vadersdag | Maroela Media
Klein Archie en sy pa, prins Harry. (Foto: @SUSSEXROYAL/Twitter)
Die hertog en hertogin van Sussex het 'n foto van hulle babaseuntjie, Archie, saam met prins Harry gedeel.
Die sepia-foto is op Vadersdag op die egpaar se Instagram-rekening gepubliseer en is die eerste wat uitgereik is en wat die ses weke oue baba met oop ogies wys, berig BBC.
Dit is getiteld "Gelukkige Vadersdag! En die wens vir 'n spesiale, eerste Vadersdag aan die hertog van Sussex".
William, die hertog van Cambridge, het ook die dag gevier met 'n foto van hom en sy jongste seun, prins Louis, terwyl prins Charles 'n foto van hom en sy twee seuns gedeel het.
BBC berig slegs 'n paar foto's van Archie Harrison Mountbatten-Windsor is nog uitgereik sedert sy geboorte op 6 Mei vanjaar.
Verlede maand het die hertogin van Sussex, 'n Amerikaner, haar eerste Amerikaanse Moedersdag gevier deur 'n foto van Archie se voetjies te deel.
In die jongste foto is Harry se trouring te sien, terwyl hy sy seun koester en dié aan sy pa se vinger vashou
Wat 'n pragfoto! Die hegte band tussen pa en seun is duidelik sigbaar!
Enn……. Wat is nuus daaraan
Johann cb, daar is dalk n hegte band van die pa se kant af, maar daai baba weet niks. Enigeen sal nou doen.
Sjoe, maar ons is kwaai met mekaar.
Maar wawawag so bietjie, dis nie al om oor te berig nie, dié wat belangstel sal wel weet dat hier in Suid-Afrika het ek Archie se geskenk wat van geboorte af wag op stal, 'n skimmelperdjie. Die hings se naam is Duke, aka SkimmelBaron Greenwich.
Kyk, hy raak ook nou ook al lekker langbeen, nogal snaaks om dit te sien, kompleet soos 'n kleuter of 'n tiener-langbeenmeisiekind. Sal hy nou vir my vies runnik en met 'n voorpoot op die grond stamp as hy moet weet ek vergelyk hom met 'n meisiekind!